להלן טיוטת נוסח החוק כפי שהוצגה בוועדה בכנסת. (ניתן למצוא גם באתר של הכנסת). ייתכנו שינויים שכן מדובר בטיוטה בלבד.

פרק ו': ביטוח לאומי – נפגעי עבודה

תיקון חוק הביטוח הלאומי 26. בחוק הביטוח הלאומי [נוסח משולב],

התשנ"ה–1995‏ (בפרק זה – חוק הביטוח הלאומי) –............

(7) בסעיף 86, אחרי סעיף קטן (א) יבוא:

"(א1) על אף האמור בסעיף קטן (א), תושב כהגדרתו בחוק ביטוח

בריאות, אינו זכאי לריפוי, להחלמה או לשיקום רפואי כאמור בסעיף קטן (א), לעניין שירותי הבריאות הכלולים בתוספת השנייה לחוק ביטוח בריאות או בצו לפי סעיף 8(ז) לחוק האמור, ובלבד שהוא זכאי להם לפי אותו חוק.";

תיקון חוק ביטוח בריאות ממלכתי 29. בחוק ביטוח בריאות ממלכתי,

התשנ"ד–1994‏ (בפרק זה – חוק ביטוח בריאות ממלכתי) –

(1) בסעיף 8 –

(א) בסעיף קטן (א2), אחרי פסקה (3) יבוא:

"(4) מבוטח יהיה פטור מתשלום השתתפות עצמית בעבור

שירותים הכלולים בתוספת השנייה או בצו לפי סעיף קטן (ז) הניתנים לו לפי חוק זה בשל פגיעה בעבודה כהגדרתה בפרק ה' לחוק הביטוח הלאומי; גבתה קופת חולים תשלום ממבוטח כאמור, לפני שנתברר לה כי השירותים ניתנים בשל פגיעה בעבודה כאמור, תשיב לו את הסכומים שגבתה בתוך 45 ימים מהיום שבו נוכחה לדעת, בין על פי בקשת המבוטח ובין בדרך אחרת, כי השירותים שבעדם נגבה התשלום ניתנים למבוטח בשל פגיעה כאמור. ";

(ב) בסעיף קטן (א6), אחרי "(1) עד (5)" יבוא "ו-(7)";

(2) בסעיף 13(א), אחרי פסקה (6) יבוא:

"(7) סכום בסך ...... שקלים חדשים שיועבר מתקציב המדינה

למימון הוצאות בעד שירותי הבריאות הניתנים למבוטח לפי חוק זה בשל פגיעה בעבודה כהגדרתה בפרק ה' לחוק הביטוח הלאומי; הסכום האמור יעודכן בדרך שבה מעודכנת עלות הסל לקופות; שר האוצר, בהסכמת שר הבריאות ושר הרווחה והשירותים החברתיים ובאישור ועדת העבודה הרווחה והבריאות של הכנסת, רשאי לשנות, בצו, את הסכום האמור.";

(3) בסעיף 17(א), אחרי "עד (5)" יבוא "ו-(7)".

חוק ביטוח בריאות ממלכתי – תחילה 30. תחילתם של סעיפים 8, 13 ו-17 לחוק

ביטוח בריאות ממלכתי, כנוסחם בסעיף 29 לחוק זה, ביום כ' בטבת התשע"ו (1 בינואר 2016).